Օտար լեզվի ուսուցման գործնական նպատակը ծրագրի սահմաններում հաղորդակցական հիմք ստեղծելն է, այսինքն` ըստ իրադրությունների կարողանալ օտար լեզվով արտահայտվել (թե´ բանավոր և թե´ գրավոր) նախատեսված թեմաների շուրջ և լեզվական նյութի սահմաններում հասկանալ ընթերցած կամ ունկնդրած տեքստերը: Անգլերենի, ինչպես նաև մյուս օտար լեզուների դասավանդման գործընթացը նպատակաուղղված է սովորողների մոտ հաղորդակցական կարողություններ զարգացնելուն տարբեր բաղադրիչներով` ընդգրկելով խոսքային գործունեության բոլոր 4 հմտությունները` լսել/ունկնդրել, խոսել, կարդալ/ընթերցել, գրել: